open-index/open-wikipedia-markdown huggingface dataset:
பட்டியல் சாதிகள் கூட்டமைப்பு

**பட்டியல் சாதிகள் கூட்டமைப்பு** (*Scheduled Castes Federation*) இந்தியாவில் பட்டியல் சாதியினர் நலனுக்காகப் போராட ந. சிவராஜ் மற்றும் அம்பேத்கர் தொடங்கிய ஒரு அமைப்பு. பின்னாளில் அரசியல் கட்சியாகவும் மாறி தேர்தல்களில் போட்டியிட்டது. 1942ல், மெட்ராஸ் மாகாண SCF மற்றும் பம்பாய் மற்றும் மத்திய மாகாணங்களை தளமாகக் கொண்ட சுதந்திர தொழிலாளர் கட்சி (ILP) ஆகியவை அகில இந்திய பட்டியல் சாதிகள் கூட்டமைப்பு என்ற பெயரில் அரசியல் கட்சியாக மாற்றப்பட்டன. 1951 பொதுத் தேர்தலில் இவ்வமைப்பு முதன் முதலில் போட்டியிட்டது. பின்னர் இந்தியக் குடியரசுக் கட்சியாக வடிவமெடுத்தது.

பகுப்பு:இந்திய அரசியல் கட்சிகள்
தமிழ்ச் சமூக இயக்கம்

**தமிழ்ச் சமூக இயக்கம் (தமிழ்ச் சமூக அமைப்பு)** (English: **Tamil Society Organisation**), அல்லது **சமூக இயக்கம்**, தமிழர்களை கொண்ட ஒரு உலகளாவிய இயக்கம். கிட்டதட்ட 31 நாடுகளில் (முக்கியமாக இந்தியா, மலேசியா, சிங்கப்பூர், அமெரிக்க ஐக்கிய நாடு, பிரான்ஸ், யேர்மனி, கனடா, பிரித்தானியா ஆகிய நாடுகளில்) பதியப்பட்டு அங்கீகரிக்கப்பட்டது, இந்த இயக்கம் ஐக்கிய நாடுகளின் சிறுவர் நிதியம், பன்னாட்டு மன்னிப்பு அவை மற்றும் சர்வதேச மனித உரிமைகள் கண்காணிப்பகம் இணைந்து சர்வதேசரீதியில் இயங்கிவருகின்றது.

## முக்கிய இலக்குக்கள்

உலகத்தில் அதிக நாடுகளில் இயங்கிவரும் தமிழ் இயக்கங்களில் தமிழ்ச் சமூக இயக்கம் அதிக நாடுகளில் இயங்கிவருகின்றது, அதன் முக்கிய 10 இலக்குக்கள்.
 

* தமிழர்களின் சுதந்திரம்.
* தமிழர்களின் அடிப்படைத் தேவைகள்.
* தமிழ்ச் சிறுவர்களின் பாதுகாப்பு.
* தமிழ் நாடு விடுதலை.
* தமிழீழ விடுதலை.
* தமிழ்ப் பெண்களின் சம உரிமை.
* தமிழ் மொழி பாதுகாப்பு.
* தமிழர்களின் கல்வி வளர்ச்சி.
* தமிழ் கலாச்சார பாதுகாப்பு.
* தமிழர் ஒற்றுமை மேம்்படுத்தல்.
* இலங்கை போர் குற்ற விசாரணை.

இவை தவிர, குழந்தைகளின் உடல் மற்றும் மன வளர்ச்சிக்காக விளையாட்டுக்களை ஊக்குவிப்பது போன்ற நடவடிக்கைகளிலும் ஈடுபட்டு வருகின்றது.

## பதிவுகள்

தமிழ்ச் சமூக இயக்கம் 2008ம் ஆண்டு பதியப்பட்ட போதும் சில அரசியல் நெருக்கடிகளால் சர்வதேசரீதியில் அங்கீகரிக்கப்படவில்லை. மேலும், பல போராட்டத்திற்கு பின்பு 2010ம் இறுதியில் சர்வதேசத்தில் அங்கீகரிக்கப்பட்டது, எனினும் இலங்கை அரசாங்கத்தினால் இதுவரை நிரகரிக்கபட்டுள்ளது. 2011ம் தை மாதம் 31 நாடுகளால் அங்கீகரிக்கப்பட்டது பின்பு 2011ம் மாசி மாதம் மனித உரிமைகள் கண்காணிப்பகம், ஐக்கிய நாடுகளின் சிறுவர் நிதியம் மற்றும் பன்னாட்டு மன்னிப்பு அவையுடன் இணைந்து செயல்பட ஒப்பந்தம் போடப்பட்டது.

## உறுப்பினர்கள்

உறுப்பினர்கள் அதிகாரப்பூர்வ இணையத் தளத்தின் மூலமாக இணைந்துகொள்ளலாம். ஒவ்வொரு உறுப்பினர்களுக்கும்  மின்சார உறுப்பினர் அடையாள அட்டை வழங்கபட்டு வருகின்றது. மேலும், அனைத்து உறுப்பினர்களுடைய விபரங்களும் முழுமையாக தரவுத்தளம் மூலம் பாதுகாக்கபட்டுள்ளது.

**உலகத்தில் முதல் முறையாக மின்சார உறுப்பினர் அடையாள அட்டை அறிமுகபடுத்திய இயக்கம்.*

## மேலும்

தமிழ்ச் சமூக இயக்கம் முற்றிலும் அரசாங்க சார்பற்ற இயக்கம் மேலும் முதலாம்  மாநாட்டு அமர்வில் எக்காலத்திலும் எத்தகைய சூழ்நிலையிலும் அரசியலில் இணைந்துகொள்ள மாட்டாது என்பது தீர்மனிக்கபட்டுள்ளது.

## வெளியிணைப்புகள்
* தமிழ்ச் சமூக இயக்கம் - அதிகாரபூர்வ வலைத்தளம்

பகுப்பு:தமிழர் அமைப்புகள்
வில்லியம் போர்ட்டர்பீல்ட்

**வில்லியம் தோமஸ் ஸ்டுவார்ட் போர்ட்டர்பீல்ட்**: (William Thomas Stuart Porterfield, பிறப்பு: செப்டம்பர் 6, 1984), அயர்லாந்து அணியின் தலைவராவார். அதேநேரம் அணியின் முன்னணி துடுப்பாளர்களுள் ஒருவர். இவர் இடதுகை ஆரம்ப துடுப்பாட்டக்காரராவார். களத்தடுப்பிலும் இவரின் பணி குறிப்பிடத்தக்கது.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
ஆன்ட்ரே போதா

**ஆன்ட்ரே போதா** (Andre Botha, பிறப்பு: செப்டம்பர் 12, 1975), அயர்லாந்து அணியின் சகலதுறை ஆட்டக்காரர்களில் ஒருவர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
டிரென்ட் ஜான்ஸ்டன்

**டேவிட் டிரென்ட் ஜான்ஸ்டன்** (David Trent Johnston, பிறப்பு: ஏப்ரல் 29, 1974), அயர்லாந்து அணியின் சகலதுறை ஆட்டக்காரர்களில் ஒருவர். இவர் அணியின் வலதுகை துடுப்பாளரும், வலதுகை மிதம்-விரைவு பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
நைஜல் ஜோன்ஸ்

**நைஜல் ஜெப்ரி ஜோன்ஸ்** (Nigel Geoffrey Jones, பிறப்பு: ஏப்ரல் 22, 1982), அயர்லாந்து அணியின் வலதுகை துடுப்பாளரும், வலதுகை மிதவேக பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
அலெக்ஸ் குசாக்

**அலெக்ஸ் ரிச்சர்ட் குசாக்** (Alex Richard Cusack, பிறப்பு: அக்டோபர் 29, 1980), அயர்லாந்து அணியின் சகலதுறை ஆட்டக்காரர்களில் ஒருவர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார்.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
ஜியார்ஜ் டோக்ரெல்

**ஜியார்ஜ் ஹென்றி டோக்ரெல்** (George Henry Dockrell, பிறப்பு: சூலை 22, 1992), அயர்லாந்து அணியின் வலதுகை துடுப்பாளரும், மந்த இடதுகை மரபுவழி பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:1992 பிறப்புகள்
பகுப்பு:வாழும் மக்கள்
பகுப்பு:சாமர்செட் துடுப்பாட்டக்காரர்கள்
ஜான் மூனி

**ஜான் பிரான்ஸ்சிஸ் மூனி**: (John Francis Mooney, பிறப்பு: பெப்ரவரி 10, 1982), அயர்லாந்து அணியின் அணியின் சகலதுறை ஆட்டக்காரர்களில் ஒருவர். இவர் இடதுகை துடுப்பாளரும், வலதுகை மிதவேக பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
கெவின் ஓ'பிறையன்

**கெவின் யோசப் ஓ'பிறையன்** (Kevin Joseph O'Brien , பிறப்பு: மார்ச்சு 4, 1984), அயர்லாந்து அணியின் அணியின் சகலதுறை ஆட்டக்காரர்களில் ஒருவர். இவர் இடதுகை துடுப்பாளரும், வலதுகை மிதவேக பந்துவீச்சாளருமாவார்.

## மேற்கோள்கள்

பகுப்பு:அயர்லாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:சாமர்செட் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
தமிழ்நாடு திறந்தநிலைப் பல்கலைக்கழகம்

**தமிழ்நாடு திறந்தநிலைப் பல்கலைக்கழகம் ** (**Tamil Nadu Open University** அல்லது **TNOU**) என்பது இந்தியாவில் தமிழ்நாடு மாநில அரசினால் நிறுவப்பட்டுள்ள ஒரு பல்கலைக்கழகமாகும். தமிழகச் சட்டப்பேரவை இயற்றிய (2002ஆம் ஆண்டின் எண் 27) சட்டத்தின் கீழ் உயர்கல்வித் தொடரவியலா ஆதரவற்றோருக்கும் மாற்றுத்திறனாளிகளுக்கும் வேலையில் ஈடுபட்டுள்ள ஆண்/பெண்களுக்காகவும் இன்னும் பிற காரணங்களுக்காக பள்ளிக்கல்வியை தொடராதவர்களுக்கும் பயன்தருமாறு இப்பல்கலைக்கழகம் நிறுவப்பட்டுள்ளது. பல பாடத்திட்டங்களில் பட்டய, சான்றிதழ், பட்டப்படிப்பு மற்றும் பட்ட மேற்படிப்பு பாடதிட்டங்களை வழங்குகிறது. இந்திரா காந்தி தேசிய திறந்தநிலைப் பல்கலைக்கழகம் போன்று வடிவமைக்கப்பட்டுள்ளது.

இப்பல்கலைக்கழகத்தில் சேருவது எளிதாக ஆக்கப்பட்டிருக்கிறது. தேர்வுகளும் வேண்டியவாறு எடுத்துக்கொள்ளுமாறு அமைக்கப்பட்டுள்ளன. இந்நிறுவனத்தில் வழங்கப்படும் பணிசார் பாடங்கள் (vocational courses) செய்தொழிலில் அறிவுப்பெறவும் புதிய வேலை வாய்ப்புகளை வளர்க்கவும் பயனுள்ளதாக உள்ளன.

2011ஆம் ஆண்டு தமிழக முதல்வர் மு. கருணாநிதி இப்பல்கலைக்கழகத்தின் புதிய நிர்வாக கட்டிடத்தை சைதாப்பேட்டையிலுள்ள ஆசிரியர் கல்வி வளாகத்தில் திறந்து வைத்தார்.

இப்பல்கலைகழகத்தில் 2013-2014ம் கல்வியாண்டு முதல் அனைத்துத் துறைகளிலும் நிறைஞர் (M.Phil). மற்றும் முனைவர் (Ph.D.) ஆகிய ஆராய்ச்சிப் பட்டப்படிப்புகள் பகுதி (Part-time) மற்றும் முழுநேர (Full-time) முறையில் வழங்கப்பட்டு வருகின்றன.

இப்பல்கலைக்கழகத்தின் தற்போதைய துணைவேந்தராக 18.01.2013 முதல் முனைவர் திருமதி சந்திரகாந்தா ஜெயபாலன் நியமிக்கப்பட்டுள்ளார்.

## வழங்கப்படும் பாட திட்டங்கள்
### இளநிலை பட்டப்படிப்புகள்:
* பி. பி. ஏ., வணிக மேலாண்மை
* பி. ஏ., ஆங்கிலம்
* பி. ஏ., தமிழ்
* பி. ஏ., வரலாறு
* பி. ஏ., பொருளியல்
* பி. ஏ., பொது நிர்வாகம்
* பி. காம்.,
* பி. எஸ். டபிள்யூ. (சமூகப்பணி)
* பி. டி. எஸ்., (சுற்றுலாக் கல்வி)
* பி. சி. ஏ., (கணினி பயன்பாடு)
* பி. எஸ்சி., கணிதம்
* பி. லிட்
* பி. எஸ்சி., ஹாஸ்பிட்டாலிட்டி மற்றும் உணவக நிர்வாகம்
* பி. எஸ்சி., ஹாஸ்பிட்டாலிட்டி மற்றும் ஹோட்டல் அட்மினிஸ்ட்ரேஷன் பார் டிப்ளமோ ஸ்டடீஸ்
* பி. எஸ்சி., ஹாஸ்பிட்டாலிட்டி மற்றும் ஹோட்டல் அட்மினிஸ்ட்ரேஷன் பார் எக்ஸ் டிப்ளமோ ஹோல்டர்ஸ்
* பி. பி. ஏ.,

### முதுநிலை பட்டப்படிப்புகள்:
* எம். பி. ஏ.,
* எம். பி. ஏ., ஷிப்பிங் மற்றும் லாஜிஸ்டிக்ஸ் மேனேஜ்மென்ட்
* எம். ஏ., ஆங்கிலம்
* எம். ஏ., தமிழ்
* எம். ஏ., வரலாறு
* எம். ஏ., பொது நிர்வாகம்
* எம். ஏ., அரசியல் அறிவியல்
* எம். ஏ., சமூகவியல்
* எம். ஏ., பொருளியல்
* எம். ஏ., உளவியல்
* எம். காம்.,
* எம். சி. ஏ.,
* எம். எஸ்சி., கணிதம்

### பட்டயப் படிப்புகள்:
* நிர்வாகம்
* உணவு தயாரிப்பு
* பேக்கரி
* டி.டீ.பி., ஆப்ரேட்டர்
* ரிப்ரெஜ்ரேஷன் மற்றும் ஏ.சி.,
* ஹவுஸ் எலக்ட்டீரிசியன்
* பிளம்பிங் டெக்னீசியன்
* கேட்டரிங் அசிஸ்டன்ட்
* போர் வீலர் மெக்கானிசம்
* பேஷன் டிசைன் மற்றும் கார்மென்ட் மேக்கிங்
* ஹெல்த் அசிஸ்டன்ட்
* பிரீ-பிரைமரி ஆசிரியர் பயிற்சி
* பியூட்டிசியன்

### முதுநிலை பட்டயப் படிப்புகள்:
* கம்ப்யூட்டர் அப்ளிகேஷன்
* ஸ்போக்கன் இங்கிலீஷ்

### சான்றிதழ் படிப்புகள்:
* சூழலியல்
* உணவு மற்றும் ஊட்டச்சத்து
* கணினி பயன்பாடு
* கிராமப்புற மேம்பாடு
* டீச்சிங் இங்கிலீஷ்
* டீச்சிங் ஆப் பிரைமரி ஸ்கூல் மேத்மெடிக்ஸ்
* எம்பவரிங் வுமன் த்ரூ எஸ்.எச்.ஜி.,

## மேற்கோள்கள்

## வெளியிணைப்புகள்
* அலுவல் இணையதளம்

பகுப்பு:தமிழ்நாட்டுப் பல்கலைக்கழகங்கள்
பகுப்பு:இந்தியாவில் உள்ள திறந்தநிலைப் பல்கலைக்கழகங்கள்
பாய்ட் ரன்கின்

**வில்லியம் பாய்ட் ரன்கின்**: (William Boyd Rankin , பிறப்பு: சூலை 5, 1984]]), அயர்லாந்து அணியின் இவர் இடதுகை துடுப்பாட்டக்காரராவார். பந்துவீச்சில் பங்கேற்கும் இவரின் பந்துவீச்சு வலதுகை விரைவு-மிதம் ஆகும்.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:1920 பிறப்புகள்
பகுப்பு:2009 இறப்புகள்
நியல் ஓ'பிறையன்

**நியல் ஓ'பிறையன்** (Niall O'Brien, பிறப்பு: நவம்பர் 8, 1981), அயர்லாந்து அணியின் குச்சுக் காப்பாளர் (wicket-keeper அல்லது wicketkeeper அல்லது பெரும்பாலும் keeper). இவர் இடதுகை துடுப்பாளருமாவார்.

## மேற்கோள்கள்

பகுப்பு:அயர்லாந்துத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
ஆன்ட்ரூ வைட்

**ஆன்ட்ரூ ரொலன்ட் வைட்** (Andrew Roland White, பிறப்பு: சூன் 3, 1984), அயர்லாந்து அணியின் வலதுகை துடுப்பாட்டக்காரராவார். பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
ஆல்பெர்ட் வான் டெர் மெர்வ்

**ஆல்பெர்ட் வான் டெர் மெர்வ்** (Albert van der Merwe, பிறப்பு: சூன் 1, 1979]]), அயர்லாந்து அணியின் வலதுகை துடுப்பாட்டக்காரராவார். பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
பவுல் ஸ்டேர்லிங்

**பவுல் ரொபர்ட் ஸ்டேர்லிங்** (*Paul Robert Stirling*, பிறப்பு: செப்டம்பர் 3 1990), அயர்லாந்து அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.

பகுப்பு:அயர்லாந்துத் துடுப்பாட்டக்காரர்கள்
பகுப்பு:1990 பிறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
வெள்ளெருக்கிலையார்

**வெள்ளெருக்கிலையார்** சங்ககாலப் புலவர்களில் ஒருவர். புறநானூறு 233, 234 ஆகிய இரண்டு பாடல்கள் இவரால் பாடப்பட்டுள்ளனவாகச் சங்கத்தொகை நூல்களில் உள்ளன. 
## செய்திகள்
இவர் தம் இரண்டு பாடல்களிலும் வேள் எவ்வி என்னும் என்னும் வள்ளலைப் பாடியுள்ளார். இவன் ஓர் அரசன். இவன் இறந்தபின் அவனை எண்ணி இரங்கிய கையறுநிலைப் பாடல்கள் இவை.
### புறம் 233
எவ்வி பகைவர்களை அழிக்கும் பெரும் படையை உடையவன். அவன் பெரும்பூண் எவ்வி என்று சிறப்பிக்கப்பட்டவன். தன்னிடம் பரிசில் நாடி வந்தவர்களுக்கு யானைகளைத் தாராளமாக வழங்கியவன். பெரும்பாண் எனப்படும் பாணர்களின் பெருங்கூட்டத்தின் ஒக்கலுக்கு(உறவினர்களுக்கு)த் தலைவன். அதாவது பாணர் கூட்டத் தலைவன்.
#### அகுதை
அகுதை ஒரு போர்வீரன். பகைவர்கள் தாக்கிய 'திகிரி'(சக்கரப்படை) இவன் மார்பைத் தாக்கிப் பெரும்புண்ணுடன் கிடந்தான் என்னும் செய்தி இவனைப்பற்றிப் பரவியது. இது உண்மை அன்று. பொய்ச்செய்தி. 
##### கையறுநிலை
அகுதையைப் பற்றிய பொய்ச்செய்தி போல எவ்வி புண்ணுற்றான் என்னும் செய்தியும் பொய்யாக இருக்கக்கூடாதா என்பது புலவரின் ஏக்கம்.

### புறம் 234
#### புலவர் புரட்சி
எவ்வி தனியே உண்ணமாட்டான். பலரோடு சேர்ந்தே உண்ணும் பழக்கம் உள்ளவன். அவன் இறந்தபின் அவனது மனைவி படைக்கும் உணவை மட்டும் தனியே உண்பானா? எங்கே உண்டான்? யார் பார்த்தது? 
#### சடங்கு
இறந்தவனுக்குச் சடங்கு செய்யும் அவனது மனைவி யானையின் காலடி அளவு இடத்தை மெழுகுவாள். அதன்மேல் தருப்பைப் புல்லை வைப்பாள். அந்தப் புல்லின்மேல் சோற்றுப்பிண்டம் வைத்து இறந்த அவளது கணவனுக்குப் படைப்பாள்.

பகுப்பு:சங்கப் புலவர்கள்
பீட்டர் போரென்

**பீட்டர் வில்லியம் போரென்** (*Peter William Borren*, பிறப்பு: ஆகத்து 21. 1983]]), நெதர்லாந்து துடுப்பாட்ட அணியின் தலைவர் (captain), முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
வெள்ளைக்குடி நாகனார்

**வெள்ளைக்குடி நாகனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 3 இடம்பெற்றுள்ளன. அவை: நற்றிணை 158, 196, புறநானூறு 35 ஆகியவை.
## பாடல் சொல்லும் செய்தி
thumb|200px|right|'பகடு புறந்தருநர்' (பகட்டால் மக்களைக் காப்பவர்)
### புறம் 35
'அரசெனப்படுவது நினதே' என்றும், 'நாடெனப்படுவது நினதே' என்றும் புலவர் அரசனைப் பாராட்டுகிறார். அரசனது வெண்கொற்றக் குடை வெயிலை மறைத்து அவனுக்கு நிழல் தருவதற்காக அன்று. குடிமக்களின் இன்னல்களைப் போக்கி அவர்களுக்கு நிழல் தருவதற்காகவே என்று அறிவுரை கூறுகிறார். அரசனின் பொருபடையானது அவனது நாட்டுமக்களின் உழுபடையாகிய ஊன்றுகோலில்தான் நிற்கிறது என்கிறார். அரசன் அவனது சுற்றத்தார் சொல்கிறபடி நடவாமல் உழுதொழில் செய்பவர்களின் பாரத்தைத் தாங்கிக்கொள்ள வேண்டும் என்கிறார்.
#### கடன் தள்ளுபடி
புலவர் சோழன் குளமுற்றத்துத் துஞ்சிய கிள்ளிவளவனை நேரில் கண்டு இந்தப் பாடலைப் பாடினார். அரசன் அவர் தனக்கு வயல் வாங்க அரசிடம் வாங்கியிருந்த கடனைத் தள்ளுபடி செய்தான்.
:'பழஞ்செய் கடன் வீடு கொண்டது'

### நற்றிணை 158
தலைவன் தலைவிக்காக வெளியில் காத்திருக்கிறான். அவன் வந்த வழியிலுள்ள இடர்களைத் தோழியும் தலைவியும் பேசிக்கொள்கின்றனர்.

வழியில் கிடக்கும் கற்கள் காலைக் கொல்லும். இருள் கண்ணைக் கொல்லும். புலி யானையைத் தாக்கி அதன் குருதியைக் குடித்துவிட்டுத் தன் கடைவாயை வேங்கை மரத்தில் துடைத்துக்கொள்ளும். மலைநாடன் இப்படிப்பட்ட வழியில்தான் வருகிறான். (இடர்பட்டு வராமல் திருமணம் செய்துகொள்ள வேண்டும் என்பது கருத்து)

### நற்றிணை 196
thumb|111px|right|'நிறையுறு மதியம்'
தலைவனைப் பிரிந்திருக்கும் காலத்தில் தலைவி நிலவோடு பேசுகிறாள்.

மதியமே! உன்னிடம் இருக்கும் 'மால்பு' (=களங்கம்) உனக்குத் தெரியவில்லை. அது தெரியாமல் நீ முழுமையாக நிறைந்து தோன்றுகிறாய். பாலை மொண்டு வைத்தாற்போல ஒளி வீசுகிறாய். அவர் இல்லாதபோது என் நல்லழகும் தோள் வனப்பும் தேய்ந்துகொண்டே செல்வது போல நீயும் தேய்கிறாய். உலகிலுள்ள எல்லா இடங்களையும் நீ பார்க்கிறாய். உனக்குச் சால்பும் செம்மையும் இருக்கிறது. அவர் இருக்கும் இடம் உனக்குத் தெரியலாமல்லவா? தெரிந்த செய்தியை மறைக்கலாமா? சொல்லிவிடு, என்கிறாள் தலைவி.

## வெளி இணைப்புகள்

பகுப்பு:சங்கப் புலவர்கள்
அடீல் ராஜா

**மொகம்மட் அடீல் காலிட் ராஜா** (Mohammad Adeel Khalid Raja, பிறப்பு: ஆகத்து 15. 1980), நெதர்லாந்து துடுப்பாட்ட அணியின் முன்னணி பந்து வீச்சாளர்களுள் ஒருவர். அணியின் வலதுகை புறத்திருப்ப பந்துவீச்சுசாளரான இவர் வலதுகை துடுப்பாளரும் கூட. களத்தடுப்பிலும் இவரின் பணி குறிப்பிடத்தக்கது.

## சான்றுகள்


பகுப்பு:நெதர்லாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
வெஸ்லி பாரெசி

**வெஸ்லி பாரெசி** (*Wesley Barresi*, பிறப்பு: மே 3. 1984), தென்னாப்பிரிக்கா ஜொகானர்ஸ் பேர்க்கில் பிறந்தவர் நெதர்லாந்து துடுப்பாட்ட அணியின் குச்சக் காப்பாளர். இவர் வலதுகை துடுப்பாளரும் கூட. 
	

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
முடாசர் புகாரி

**முடாசர் புகாரி** (, Mudassar Bukhari, பிறப்பு: திசம்பர் 26, 1983), இவர் பாக்கிஸ்தான் குஜ்ராத்தில் பிறந்தவர் நெதர்லாந்து துடுப்பாட்ட அணியின் சகலதுறை ஆட்டக்காரர்களில் ஒருவர். இவர் வலதுகை துடுப்பாளரும், வலதுகை விரைவு பந்துவீச்சுசாளருமாவார்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
அட்சே பூர்மன்

**அட்சே பூர்மன்** (Atse Buurman, பிறப்பு: மார்ச்சு 21, 1982), நெதர்லாந்துத் துடுப்பாட்ட அணியின் மேனாள் குச்சக் காப்பாளர் . இவர் வலதுகை துடுப்பாளராவார்.

## சான்றுகள்


பகுப்பு:நெதர்லாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
டாம் கூப்பர்

**டாம் லக்ஸ்லி விலியம்ஸ் கூப்பர்** (Tom Lexely William Cooper, பிறப்பு: நவம்பர் 26, 1986), நெதர்லாந்து துடுப்பாட்ட அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
டொம் டி குரூத்

**டொம் நிக் டி குரூத்** (Tom Nico de Grooth , பிறப்பு: மே 14 1979), நெதர்லாந்து துடுப்பாட்ட அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
பெர்னர்ட் லூட்ஸ்

**பெர்னர்ட் பீட்டர் லூட்ஸ்** (Bernardus Pieters Loots, பிறப்பு: ஏப்ரல் 19, 1979), நெதர்லாந்து துடுப்பாட்ட அணியின் வலது கை துடுப்பாட்டக்காரராவார். தென்னாபிரிக்காவில் பிறந்தவர் பந்துவீச்சில் பங்கேற்கும் இவரின் பந்துவீச்சு வலதுகை விரைவு மிதம் ஆகும். 
	
பகுப்பு:நெதர்லாந்துத் துடுப்பாட்டக்காரர்கள்
பகுப்பு: 1979 பிறப்புகள்
அலெக்சி கெர்வெசீ

**அலெக்சி நிக்லஸ் கெர்வெசீ** (Alexei Nicolaas Kervezee, பிறப்பு: செப்டம்பர் 11, 1989), நெதர்லாந்து துடுப்பாட்ட அணியின் வலது கை துடுப்பாட்டக்காரராவார். பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1989 பிறப்புகள்
பகுப்பு:வாழும் மக்கள்
எரிக் ஷ்வார்க்சின்ஸ்கி

**எரிக் ஷ்வார்க்சின்ஸ்கி** (Eric Szwarczynski, பிறப்பு: பெப்ரவரி 13 1983), நெதர்லாந்து துடுப்பாட்ட அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
திரயோதசி

thumb|400px|திரயோதசித் திதியைக் குறிக்கும் கோணம் செம்மஞ்சள் நிறத்தில் காட்டப்பட்டுள்ளது.
**திரயோதசி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பதின்மூன்றாவது திதி திரயோதசி ஆகும். *திரயோதச* எனும் வடமொழிச் சொல் பதின்மூன்று எனப் பொருள்படும். 15 நாட்களைக் கொண்ட தொகுதியில் பதிமூன்றாவது நாளாக வருவதால் இந்த நாள்  இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பதின்மூன்றாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பதின்மூன்றாம் நாளுமாக இரண்டு முறை திரயோதசித் திதி வரும். அமாவாசையை அடுத்துவரும் திரயோதசியைச் சுக்கில பட்சத் திரயோதசி என்றும், பூரணையை அடுத்த திரயோதசியைக் கிருட்ண பட்சத் திரயோதசி என்றும் அழைக்கின்றனர்.

## வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். திரயோதசித் திதி பதின்மூன்றாவது திதியும் 28 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 144 பாகையில் இருந்து 156 பாகை ஆகும் வரை உள்ள காலம் சுக்கில பட்சத் திரயோதசித் திதியும், 324 பாகையிலிருந்து 336 பாகை வரை செல்வதற்கான காலம் கிருட்ண பட்சத் திரயோதசியும் ஆகும்.

## காண்க
* இந்துக் காலக் கணிப்பு முறை
* பஞ்சாங்கம்
* திதி

## ஆதாரம்

## உசாத்துணைகள்
* இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
* திரவியம், மு., இந்துசமயக் களஞ்சியம், திருமகள் நிலையம், 1995.
* Balachandra Rao, S., Indian Astronomy: An Introduction, University Press (India) Private Limited, 2002.
* Sharma, P. D., Hindu Astronomy, Global Vision Publishing House, 2004.

## வெளி இணைப்புகள்
* Tithi - Hindu Tithi Calendar - Astorica.com 
* Cāndra māsa  - mantrashastra.com 

பகுப்பு:திதிகள்
பிராட்லி குருகர்

**பிராட்லி குருகர்** (Bradley Peter Kruger, பிறப்பு: செப்டம்பர் 17, 1988), நெதர்லாந்து துடுப்பாட்ட அணியின் வலது கை துடுப்பாட்டக்காரராவார். தென்னாபிரிக்காவில் பிறந்தவர். பந்துவீச்சில் பங்கேற்கும் இவரின் பந்துவீச்சு வலதுகை விரைவு மிதம் ஆகும். 

பகுப்பு:நெதர்லாந்துத் துடுப்பாட்டக்காரர்கள்
பகுப்பு: 1989 பிறப்புகள்
பீட்டர் சீலார்

**பீட்டர் சீலார்** (*Pieter Seelaar*, பிறப்பு: சூலை 2, 1987), இவர் நெதர்லாந்து துடுப்பாட்ட அணியின் வலது கை துடுப்பாட்டக்காரராவார். பந்துவீச்சில் பங்கேற்கும் இவரின் பந்துவீச்சு நடை மந்த இடதுகை வரபுவழா சுழல் ஆகும்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1987 பிறப்புகள்
பகுப்பு:வாழும் மக்கள்
2011 லிபிய உள்நாட்டுப் போர்

**2011 லிபிய எழுச்சி** அல்லது **2011 லிபிய உள்நாட்டுப் போர்** என்பது லிபியா நாட்டில் அந்த நாட்டின் 40 ஆண்டுகளுக்கு மேலான சர்வதிகார ஆட்சியாளரான முஅம்மர் அல் கதாஃபியை எதிர்த்து நடத்தப்பட்ட எழுச்சி. தொடர்ச்சியான எதிர்ப்புப் போராட்டங்களாக பெப்ரவரி 2011 நடுவில் தொடங்கிய இந்த எழுச்சி பின்னர் ஆயுதப் போராட்டமாக மாறி உள்நாட்டுப் போர் மூண்டது. கதாஃபிக்கு எதிரான தேசிய இடைக்காலப் பேரவையின் படைகள் கதாஃபியின் படைகளை நேட்டோ படைகளின் துணையுடன் தோற்கடித்து லிபியா முழுவதையும் கைப்பற்றியது. அக்டோபர் 2011 இல் கதாஃபி எதிர்ப்புப் படையினரால் கைப்பற்றப்பட்டு கொலைசெய்யப்பட்டதுடன் லிபிய எழுச்சி முடிவடைந்ததாகக் கருதப்படுகிறது.

லிபியாவின் படைத்துறை ஒரு பக்கத்தினர் எழுச்சியாளர்களுக்கு ஆதரவு தந்தது. எனினும் படைத்துறையை விட பலம் பெற்றவர்களான கதாஃபியின் பாதுகாவலர் படை தலைநகரை காவல் காத்து கதாஃபிக்கு சார்பான வன்முறையில் ஈடுபட்டனர். மார்ச் தொடக்கத்தில் மேற்குநாடுகள் கதாஃபியை கடுமையாக கண்டித்து, அவரை பதவி விலகுமாறு கேட்டுக் கொண்டனர். அவரது நிதிகளை முடக்கினர். பல்வேறு பொருளாதார படைத்துறை தடைகளை விதித்தனர். ஐ.அ, ஐ.இரா ஆகிய நாடுகள் தாம் படைத்துறை முறையாகவும் தலையிடலாம் என்று எச்சரித்தனர். ஐ.நா கதாஃபியைக் கண்டித்தது. உக்கிரமடைந்த போரைத் தொடர்ந்து ஐ.நா பாதுகாப்புச் அவை லிபியாவின் கதாஃபி அரசுக்கு எதிராக மார்ச் 18, 2011 அன்று தடை விதித்தது. மேலும் தேவைப்பட்ட படை நடவடிக்கைகளை எடுக்கவுள்ளதாகவும் ஐ.நா பாதுகாப்புச் சபை உறுப்பு நாடுகள் அறிவித்தன. தலைநகர் திரிபோலியும், அக்டோபர் 2011 இல் கதாஃபியின் கட்டுப்பாட்டில் இருந்த கடைசி நகரான சிர்டே கைப்பற்றப்பட்டு கதாஃபி கொல்லப்பட்டார்.

## வெளியிணைப்புகள்
* யாருக்கு எவ்வளவு?

## மேற்கோள்கள்

பகுப்பு:மத்திய கிழக்கு எதிர்ப்புப் போராட்டங்கள்
பகுப்பு:2011 நிகழ்வுகள்
பகுப்பு:லிபியா
பகுப்பு:2010களின் உள்நாட்டுப் போர்கள்
கோவிலூர் செல்வராஜன்

**கோவிலூர் செல்வராஜன்** (*Koviloor Selvarajan*) ஒரு ஈழத்து பாடகர், நடிகர், கவிஞர் மற்றும் பத்திரிகை ஆசிரியர்.இலங்கை வானொலியில் நிகழ்ச்சி தயாரிப்பாளராகவும்,பல்துறைக் கலைஞராகவும் இருந்தவர். இவரது இயற்பெயர் செல்வராஜன் இராசையா. இவரது முதலாவது சிறுகதை விடியாத இரவுகள். இவர் கிழக்கு மாகாணம்,அம்பாறை மாவட்டத்தில் வரலாற்று சிறப்புமிக்க திருக்கோவில் என்னும் ஊரிலே 18.09.1952 ல் பிறந்தவர்.  வாழ்ந்தவர். ஆரம்பக் கல்வியை திருக்கோவில் மெதடிஸ்த மிசன் பாடசாலையிலும்,பாடசாலைக் கல்வியை திருக்கோவிலில் இருக்கும் தம்பிலுவில் மகாவித்தியாலதிலும் உயர் கல்வியை மட்டக்களப்பிலும்,கற்று பேராதனை பல்கலைக்கழகத்தில் வெளிவாரிப்  படிப்பை மேற்கொண்டு கலைமாணிப் பட்டம் பெற்றவர். 

## இவர் பற்றி
இவர் இலங்கை வானொலியில் பல நாடகங்களில் பங்கேற்று நடித்துள்ளார். வானொலிப் பாடகராக இருந்ததோடு, இசையமைப்பாளராகவும் திகழ்ந்தார். இலங்கை வானொலியில் நிகழ்ச்சித் தயாரிப்பாளராகவும், அறிவிப்பாளராகவும் விளங்கினார். தினகரன் பத்திரிகையில் இவரது படகுத்துறை அருகினிலே – 1975, லாவண்யா ஒரு முற்றுப்புள்ளி – 1976, இளமைக் கோவில் ஒன்று – 1977 ஆகிய நாவல்களை  எழுதினார். சிந்தாமணி, வீரகேசரி, லண்டன் - மேகம், நோர்வே – பறை, பாரிஸ் - ஈழநாடு, ஈழமுரசு ஆகிய பத்திரிகைகளில் இவரது சிறுகதைகள் பிரசுரமாகியுள்ளன.இவர் 1990 ல் புலம்பெயர்ந்து நோர்வே நாட்டுக்கு சென்றவர்.அங்கும் தமிழ் வானொலிகளில் பணிபுரிந்துள்ளார்.பல இறு வட்டுகளை வெளியிட்டுள்ளார். தாயக உணர்வுப்பாடல்கள் பலவற்றை எழுதிப்  பாடி தேசத்தின் தென்றல் என்ற பெயரில் இறு வட்டாக வெளியி ட்வர்.இவர் பல சிறுகதை நூல்களையும்,கட்டுரை நூல்களையும்,நாவல்களையும் கவிதை தொகுப்புக்களையும் வெளியிட்டுள்ளார்.இந்த நூல்கள் தாயகத்திலும்,ஐரோப்பிய நாடுகளிலும்,மற்றும் கனடா,அவுஸ்த்ரேலியா போன்ற நாடுகளிலும் வெளியிடப்பட்டுள்ளன.இவரது கலை  இலக்கிய ஒலிபரப்பு,இசை வாழ்கையின் ஐம்பது ஆண்டுகள்  நிறைவை பொன்விழாவாக மட்டக்களப்பு தமிழ்ச்சங்கம்  ஒரு பொன்விழா மலரை 2023 ம் ஆண்டு ஜுன் மாதம் வெளியிட்டு கொண்டாடியது. கொழும்பு தமிழ்ச்சங்கம் அதை அறிமுகம் செய்தது.இந்த "இலக்கியத் தென்றல் "என்ற பொன்விழா மலர் ஐரோப்பிய நாடுகளிலும்,கனடாவிலும் அறிமுகம் செய்யப்பட்டன. இவருக்கு உலகளாவிய ரீதியில் பல விருகள் வழங்கப்பட்டுள்ளன 

## விருதுகள்
*மென்னிசைக் கவிஞர் ஜெர்மனி தமிழ் மன்றம்- 1994 
*புலம்பெயர்ந்தோருக்கான தந்தை செல்வா விருது 1996 
* விடியாத இரவுகள் - லில்லி தேவசிகாமணி இலக்கியப் பரிசு, பணமுடிப்பும் - 1997 
* வெள்ளிவிழா கலைஞர் விருது நோர்வே தமிழர் இணைவுகூடம் 1999
* முத்தமிழ் வாருதி அரியநாயகம் விருது.திருக்கோவில் 2000 
* முத்தமிழ் காவலர் தமிழினி விருது இலண்டன். 2008 
* கவிதைக் காவியர்,இலண்டன் ஸ்கைடோன் கிறிஸ்தவ இணையம் 2012 
* திருவூர்க் கவிராயர்,விருது கனடா கிழக்கிலங்கை தமிழர் அமைப்பு.2013 
* பல்துறைக் கலைஞர் .கனடா உதயன்  சிறப்பு சர்வதேச விருது. 2017 
* வாழ்நாள் சாதனையாளர் விருது அவுஸ்த்ரேலியா அக்கினிக்குஞ்சு 2019 
* சிறப்பு வாழ்நாள் சாதனையாளர் விருது. தமிழ்நாடு கிராமியக் கலைகள் வளர்ச்சி அறக்கட்டளை.2022 

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
வெள்ளாடியனார்

thumb|200px|right|வெள்ளாடியன்
**வெள்ளாடியனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 29 எண் கொண்ட பாடல்.

## புலவர் பெயர் விளக்கம்
:வெள் என்பது வெற்றிடம். வெற்றிடத்தில் ஆடுபவர் சிவன். நடராசன் என்பதன் பழங்காலத் தமிழ்ப்பெயர் வெள்ளாடியன். இந்தப் புலவரின் பெயர் சிவபெருமானைக் குறிக்கும் பெயர். 'ஆர்' பலவர்களுக்குத் தரப்படும் சிறப்பு விகுதி.
## பாடல் சொல்லும் செய்தி
*திணை - பாலை
வினை முற்றி மீண்ட தலைவனிடம் தலைவி 'என்னையும் நினைத்தீரோ' என்றாள். அதற்குத் தலைவன் பகரும் விடைதான் இந்தப் பாடல்.

பொருள் தேடச் செல்வது மாண்வினை. அந்த மாண்வினைக்கு அகன்ற என் உடம்புதான் அங்கு இருந்தது. என் நெஞ்சம் உன்னிடந்தான் இருந்தது, என்றானாம்.
### புலியின் குணம்
புலி யானையைத் தாக்கும்போது இரை இடப்பக்கமாக விழுந்தால் புலி, உயிர் போகும் பசியோடு கிடந்தாலும் உண்ணாதாம். அதுபோலத் தலைவன் தன் பொருள்செய்வினை அறநெறிப்பட்டதாக இருந்தால் மட்டுமே ஏற்றுக்கொள்வானாம்.
### அவள் கண்
மாவடுவைப் பிளந்து இருபுறமாக வைத்தாற்போல் இருக்குமாம். அது மேவல் தண்டா மகிழ்நோக்கு உண்கண்ணாம்.

### நெறி முறல் அம்பி
அம் என்றால் நீர். அம்மில் மிதப்பது அம்பி. அம்பி என்றால் பரிசில் அல்லது ஓடம். ஆற்றைக் கடக்கும் வழியில் ஆற்றில் நீர் இல்லாத காலத்தில் அம்பி தரையில் கிடப்பதுபோல நீரில்லாத பாலைநிலத்தில் ஓடிய யானை விழுந்து கிடக்குமாம்.

## பழந்தமிழ்
* எஃகு = கத்தி, வாள்
* தண்டா = (மேவல் தண்டா மகிழ்நோக்கு உண்கண்) = விருப்பம் தணியாத, மகிழ்ச்சியில் திளைக்கும், அடுத்தவரை உண்ணும் கண்.
* கொம்மை (வாடிய யானை) = உடம்பின் கொழுகொழுப்பு
* முறல் = வெயிலில் முறமுறவெனக் காய்தல்

பகுப்பு:சங்கப் புலவர்கள்
லந்தாவு தொடுப்புப் பார்வையர் மையம்

**லந்தாவு தொடுப்புப் பார்வையர் மையம்** (Lantau Link Visitors Center) என்பது ஹொங்கொங், சிங் யீ தீவில், கவுலூன் பகுதியில் இருந்து லந்தாவு தீவை தொடுக்கும் சிங் மா பாலம் மற்றும் கப் சுயி முன் பாலம் ஆகிய கடல் மேல் கட்டப்பட்டுள்ள இரண்டு பாலங்களின் காட்சியைப் பார்க்க விரும்பும் பார்வையாளர்களுக்காக கட்டப்பட்டுள்ள பார்வையர் மையம் ஆகும். 

இந்த "லந்தாவு தொடுப்புப் பார்வையர் மையம்" சிங் யீ தீவின் வடமேற்கு முனையில், கடலோரம் அமைந்துள்ள ஒரு மலைக்குன்றின் உச்சியில் கட்டப்பட்டுள்ளது. அத்துடன் இந்த இரண்டு பாலங்கள் தொடர்பான அனைத்து விடயங்களையும் அறிந்துகொள்வதற்கான ஒரு அருங்காட்சியகம் ஒன்றும் இந்த இடத்தில் உள்ளது. இந்த இரண்டு பாலங்கள் தொடர்பான அனைத்து விடயங்களையும் இந்த பார்வையர் மையத்தில் அறிந்துகொள்ளலாம்.

பயன்படுத்தப்பட்ட ஆணிகள், கம்பிகள், பணிபுரிந்தோர் எண்ணிக்கை என எல்லாவற்றையும் விபரமாகவும், அதேவேளை அதன் மாதிரிகளையும் பொது பார்வையருக்காக வைக்கப்பட்டுள்ளன. 

## வரலாறு

பகுப்பு:ஹொங்கொங் சுற்றுலா
பகுப்பு:ஹொங்கொங் காண்போர் கவரிடங்கள்
நுண்பாசி

**நுண்பாசிகள்** (*microphyte*) அல்லது **நுண்தாவரங்கள்** நுண்நோக்கியைக் கொண்டு காணக்கூடிய பாசிகளாகும். பாசிகள் பெரும்பாலும் நீர்விரும்பிகள். இவை நன்னீர் மற்றும் கடல்நீரில் பரவி வாழ்கின்றன. இவைகளில் மெய்க்கருவுயிரிகளான பாசிகள் மட்டுமல்லாது, நிலைக்கருவிலிகளான நீலப்பச்சைப்பாக்டீரியா/பாசிகளும் இடம் பெறுகின்றன. இந்நுண்பாசிகளின் பயன்கள் மிகவும் அதிகம். இவை பெரும்பலும் மிதவைவாழிகளாகவே வாழ்கின்றன.

## உருவப்பண்புகள்
இவை ஒரு கல உயிரியாகவும் பல கல உயிரியாகவும் வாழ்கின்றன. இவை உருளை வடிவிலும், வடிவங்களற்றும், சங்கிலிகள், கொத்துக்களாகவும் தோற்றங்கள் உடையன. கலங்களின் அளவு 10-50μm களாக இருக்கின்றன.

### ஒருகல பாசி
ஒருகல பாசியானது உருளைகளாக இருக்கும், - *குளோரெல்லா*, *குளோரோகாக்கம்* ஆகிய பச்சைப்பாசிகளும்,* குருவோகாக்கசு*, *கிளியோகாப்சா* ஆகிய நீலப்பச்சைப்பாசிகளும் இதில் அடங்கும்.

இரு தட்டு மூடப்பட்டதுப்போல உள்ள *நாவிக்குலா*, *ஐசோக்ரைசிச்* ஆகிய ஈரணுப்பாசிகள்/இருகலப்பாசி எனப்படும். டையாட்டம்கள் - பழுப்புப்பாசிகளாகும். இது வட்ட வடிவிலும், நீண்டகுச்சிகளைப்போலவும் காணப்படுகின்றன. 

*கிளமைடோமோனாசு*, *டுனெலியெல்லா* ஆகியன உருவங்களை வரையறுக்கமுடியாமல் உருவமாற்றிகளாகவும் இருக்கின்றன.

### பலசெல்பாசி
பல செல் பாசிகளாணது சங்கிலி அமைப்புகளிலும் - *ஸ்கெலெடொனீமா*, *ச்பைரோகைரா* ஆகியன, குழுக்களாக *வோல்வாக்சு*, *மைக்ரோசிச்டிசு* ஆகியன.

## வகைப்பாடு
இதன் வகைப்பாடு அதன் நிறத்தையும் அது சாரும் பேரினத்தையும் கொண்டு பிரிக்கப்படும். ஒன்று மெய்க்கருவுயிரிப் பாசிகள் மற்றொன்று நிலைக்கருவிலிப் பாசிகளாகும்.

### மெய்கருவுயிரிப் பாசி
பழுப்புபாசி, பச்சைப்பாசி, இராப்பியணிப்பாசி - *குளோரெல்லா*, *ஐசோக்ரைசிச்* மற்றும் *இராப்பிமோனாடுகள்*.

### நிலைக்கருவிலிப் பாசி
நீலப்பச்சைப்பாசி - *அனபெனா*, *கல்பாசிகள்*

## சிறப்பியல்புகள்
பாசிப்படர்ச்சி என்னும் ப்ளும் உருவாதலில் முக்கியப் பங்கு. கரியமில வாயுவைக் கட்டுப்படுத்தி புவிவெப்பமடைதலில் இருந்து பெரிதும் மீளமைக்கிறது. மண்ணின் ஊட்ட சுழற்சியில் பெரும் பங்காற்றுகிறது. 
* நுண்புஞ்சைகளுடன் கூட்டுவாழ்க்கை - கல்பாசி, மூத்தவிலங்கிகளுடன் கூட்டுவாழ்வினால் அவைகள் ஆழ்கடலில் உணவு பெற உதவுகிறது.
* பச்சைப்பாசி, தாவரங்களுடன் கூட்டுவாழ்க்கை - பெரணியான அசோல்லாவும் அனபெனாவும் ஆகியன. நீர்வாழ் உயிரினத்தின் அடிப்படை உணவு - சிப்பிநத்தைகள்

## பயன்கள்
*ஊட்டச்சத்து - *ச்பைருலினா*; *ஆர்த்திரோச்பைரா*
*நிறமிகள் - அச்டாசாந்தின் - *எமடோகாகசு ப்ளுவியாலிசு*
*கரோட்டினாய்டுகள் - *டுனேலியெல்லா*
*உயிரி எரிபொருள் - உயிரிநீரிய உற்பத்தி; உயிரெரிவாகனநெய் உற்பத்தி - *குளோரெல்லா*
*மாசுக்கட்டுப்பாடு - பச்சைப்பாசிகள் - கரியமிலவளி குறைத்தல்
*உணவுகள் - மீன்வளர்ப்பில் உணவுகள் - *ச்கெளிடோனிமா*, *ஐசோக்ரைசிச்*, *டெட்ராசெல்மிச்* ஆகியன.

## மேற்கோள்கள்
* www.aseanbiodiversity.info/Abstract/51005627.pdf
* http://www.naturalnews.com/microalgae.html
* http://www.ediblemicroalgae.com/intro/ 
* http://www.sciencedaily.com/releases/2009/07/090701150849.htm
* http://www.reed-mariculture.com/microalgae/ 
* http://www.oilgae.com/

பகுப்பு:பாசிகள்
வெள்ளியந்தின்னனார்

thumb|200px|right|இறால் மீன்
**வெள்ளியந்தின்னனார்** சங்ககாலப் புலவர்களில் ஒருவர். நற்றிணை 101 எண் கொண்ட பாடல் ஒன்று மட்டும் இவரது பாடலாகச் சங்கநூல் தொகுப்பில் இடம் பெற்றுள்ளது.

## பெயர் விளக்கம்
புலவர் இறால் மீனின் அழகைப் பாடியுள்ளார். இறால்மீன் வெள்ளி போல் மினுக்கும். இறால் மீனைத் தின்றவர் என்ற என்னும் கோணத்தில் வெள்ளியம் தின்னனார் என்று இப்புலவர்க்குப் பெயர் சூட்டியுள்ளனர். பாடற்பொருளால் பெயர் பெற்ற புலவர் இவர்.

## பாடல் சொல்லும் செய்தி
திணை - நெய்தல்; தலைவியைத் தனக்குத் தந்து உதவும்படி தலைவன் தோழியிடம் வேண்டுகின்ற பாடல் இது.

இறால் மீன் பச்சைமஞ்சள் போல இருக்கும். அந்த இறால் செல்வம் புன்னைமர நிழலில் காயும் பாக்கத்தில் பரதவர் மகளை நான் பார்ப்பதற்கு முன் நான் இனிமையாக வாழ்ந்தேன். இப்போது அவள் நினைவால் துன்புறுகிறேன், என்கிறான் தலைவன்.

பகுப்பு:சங்கப் புலவர்கள்
இலங்கையில் கோல்புறூக் விதந்துரைப்புகள்

**கோல்புறூக் ஆணைக்குழுவினர்** இலங்கையில் பிரித்தானிய ஆட்சிமுறையின் கீழ் சீர்த்திருத்தங்களை மேற்கொள்ள பிரித்தானிய முடியினால் 1829 இல் இலங்கைக்கு அனுப்பப்பட்டனர்.
## காரணங்கள்
*பிரித்தானியர் ஆட்சி ஆரம்பத்திலிருந்து நிர்வாகச் செலவினங்கள் அதிகரித்திருந்தமை
*கண்டி இராச்சியத்தில் தற்காலிக ஆட்சிமுறை காணப்பட்டமை
*நிர்வாகத்திற்கும், நீதித்துறைக்கும் இடையில் அதிருப்தியான தொடர்புகள் நிலவியமை
## விதந்துரைப்புகள்
### அரசியல்
* கண்டி கரையோர இராச்சியங்கள் இணைக்கப்பெற்று ஒற்றையாட்சி அமைப்புக்குள் இலங்கையைக் கொண்டுவரல்
* இலங்கையில் சட்டநிரூபண சபையொன்றை அமைத்தல்
* இலங்கையை 5 மாகாணங்களாகப் பிரித்தல்
* ஆங்கில மொழியை உத்தியோகபூர்வ மொழியாக்குதல்
### பொருளியல்
* இலங்கையில் நிலவிய இராஜகாரிய முறையை ஒழிக்கப்பட்டமை
* வர்த்தக ஏகபோக உரிமை முறையை ஒழிக்கப்பட்டமை
* இலங்கையில் பெருந்தோட்டத்துறை அறிமுகப்படுத்தபட்டமை 
* நேர்வரிகளை நீக்குதல்
* சுதந்திர பொருளாதாரக் கொள்கை அறிமுகப்படுத்தப்பட்டமை. 
* அரசாங்க ஊழியர்களின் ஓய்வூதியம் நீக்கப்பட்டு சம்பளம் குறைக்கப்பட்டு, அவர்கள் பெருந்தோட்டத் துறையில் ஈடுபட ஊக்குவிக்கப்பட்டமை. 
* வெளிநாட்டார் குடியேறவும் காணிகளைக் கொள்வனவு செய்யவும் இருந்த வரையறை அகற்றப்பட்டமை.
### நீதி
* நாட்டில் நிலவிய பல்வேறு நீதிமுறைகள் ஒழிக்கப்பட்டு, ஒரே நீதி அமைப்பு உருவாக்கப்பட்டமை.

## உசாத்துணை
* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம்,  கொழும்பு அப்போதிக்கரீஸ் கம்பனி, 1969
* ''புன்னியாமீன் பீ. எம்''., - வரலாறு ஆண்டு 11 கண்டி சிந்தனை வட்டம், 1998

பகுப்பு:பிரித்தானிய இலங்கை
பகுப்பு:இலங்கை அரசியல்
மாத்தளைக் கலகம்

**1848ம் ஆண்டு கலகம்** அல்லது **மாத்தளைக் கலகம்** இலங்கையில் பிரித்தானிய ஆளுனர் டொரிங்டன் பிரபுவின் தலைமையில் இருந்த பிரித்தானியக் குடியேற்ற அரசிற்கு எதிராக 1848 ஆம் ஆண்டில் இடம்பெற்றது. இலங்கை வரலாற்றில் முக்கியத்துவமான கலகமாக கொள்ளப்படுகின்றது.

## 1848 கலகத்துக்கான காரணிகள்
* கோல்புறூக் விதந்துரைப்புக்களால் உள்நாட்டு மக்களின் நலன்கள் புறக்கணிக்கப்பட்டமை.
* இராஜகாரிய முறை ஒழிப்பால் விவசாயம் புறக்கணிக்கப்பட்டமை.
* 1846 முடிக்குரிய காணிச்சட்டத்தினால் (பெருந்தோட்டங்களுக்கு சார்பாக அமைந்த அதே நேரம்) உள்நாட்டு மக்கள் தமது நிலத்தினை இழந்தமை.
* உள்நாட்டு மக்களுக்கு விதிக்கப்பட்ட புதியவரிகள்: (உதாரணமாக: நாய்வரி, பாதைவரி, கடைவரி, படகுவரி, மனிதவரி போன்றன) இந்த வரிகள் மக்களுக்கு சுமையாக இருந்தமை.
* தாழ்நில சிங்களவர் மத்தியில் குற்றச்செயல்கள் அதிகரித்திருந்தமை
* பௌத்தமதம் புறக்கணிக்கப்பட்டமை (உதாரணமாக: தலதா மாளிகைக்கு வழங்கப்பட்ட நன்கொடை நிறுத்தப்பட்டது)

## கலகத்தின் போக்கு
* இது மாத்தளை, தம்புள்ளையில் பரந்த அளவிலும், கொழும்பில் சிறிய அளவிலும் நடைபெற்றது

## தலைமை
கலகத்துக்கு கொங்கல கொடபண்டா, வீரபுரன் அப்பு, குபாபொல தேரர் ஆகியோர் தலைமை தாங்கினர்.

## அடக்கப்பட்ட முறை
*போராட்டம் முறையாக ஒழுங்கு படுத்தப்படாமை
*மலைநாட்டுப்பிரதானிகளின் ஆதரவு கிடைக்காமை
* பிரித்தானிய தேசாதிபதி டொரிங்டன் அக்கலகத்தை அரசாங்கத்துக்கு எதிரான கலகம் எனக் கருதியமையால் கொடூரமான முறையில் நடந்து கொண்டார்.
* தலைவர்கள் சுட்டுக் கொல்லப்பட்டதையடுத்து கலகம் அடக்கப்பட்டது.

## மேற்சான்றுகள்

## உசாத்துணை
* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம்,  கொழும்பு அப்போதிக்கரீஸ் கம்பனி, 1969
* ''புன்னியாமீன் பீ. எம்''., - வரலாறு ஆண்டு 11 கண்டி சிந்தனை வட்டம், 1998

பகுப்பு:பிரித்தானிய இலங்கை
பகுப்பு:1848 புரட்சிகள்
வெண்பூதியார்

**வெண்பூதியார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் மூன்று இடம்பெற்றுள்ளன. பூதன் என்பது ஆண்பாற்பெயர். பூதி என்பது அதன் பெண்பாற்பெயர். இவர் பெண்புலவர்.

திருமணக் காலம் தள்ளிப்போகிறது. தலைவி வருந்தித் தன் தோழியிடம் சொல்கிறாள். நான் இங்கே இருக்கிறேன். என் உடல்நலம் அவர் வாழும் கானல் ஊருக்குப் போய் மிகவும் தொலைவில் உள்ளது. அவர் தம் ஊரில் இருக்கிறார். அவருக்கும் எனக்கும் உள்ள மறை இங்குள்ள ஊர்மன்றத்தில் இருக்கிறது. (என்ன செய்வேன்?) 

தலைவன் பிரிந்து செல்லவிருப்பதைத் தோழி தலைவிக்குக் கூறுகிறாள். அதற்குத் தலைவி சொல்லும் மாற்றந்தான் இந்தப் பாடல். அவர் செல்லும் வழியில் மழை இல்லை. கள்ளிக்காயே ஈரம் இல்லாமல் வெடிக்கிறது. அந்த ஒலியைக் கேட்டுப் புறா பறந்தோடுகிறது. இப்படிப்பட்ட வழியில் அவர் செல்கிறார். இதனை எண்ணிப் பார்த்தால், இந்த உலகில் வாழ்பவர்களுக்குப் பொருள் ஒன்றுதான் பொருள். அருளுக்குத் துணை ஆரும் இல்லை.

அவன் தலைவிக்காக வெளியில் காத்திருக்கிறான். அவனுக்குக் கேட்கும்படி தலைவியும் தோழியும் பேசிக்கொள்கின்றனர். அவரை நினைந்து என் மேனி பசந்துகொண்டிருக்கிறது. நான் நயப்பவர் நெஞ்சில் நார்(=அன்பு) இல்லை. என்தாய் என்னை என் வீட்டில் செறித்து வைத்திருப்பதும் கடுமையாகிவிட்டது. இதற்கு இடையே என் நெஞ்சம் அவரிடம் சென்றுவிடலாம் என்கிறது. இது சும்மா சொல்லிக்கொண்டு இங்கேதான் இருக்கிறது. இப்படி என் நெஞ்சம் சேர்ப்பன் குடியிருக்கும் இடமாக மாறிவிட்டது. தோழி! இது நீர்மையோ? (=ஒழுங்கோ) 
## அடிக்குறிப்பு

பகுப்பு:சங்கப் புலவர்கள்
வெண்பூதன்

**வெண்பூதன்** சங்ககாலப் புலவர்களில் ஒருவர். சங்கநூல் சொகுப்பில் இவரது பாடல் ஒன்றே ஒன்று மட்டும் இடம்பெற்றுள்ளது. அது குறுந்தொகை 83 எண் கொண்ட பாடல்.


அரும்பெற லமிழ்த மார்பத மாகப்
பெரும்பெய ருலகம் பெறீஇயரோ வன்னை
தம்மிற் றமதுண் டன்ன சினைதொறும்
தீம்பழந் தூங்கும் பலவின்
ஓங்குமலை நாடனை வருமென் றோளே. 


அது சொல்லும் செய்தி:
* திணை - குறிஞ்சி
கிளையெல்லாம் பலாப்பழம் தூங்கும் நாட்டை உடையவன், அவன். என் அன்னை அவனைத் தன் இல்லத்துக்கு வருமாறு அழைப்பு விடுத்துள்ளாள். (திருமணம் செய்துதர உடன்பட்டுவிட்டாள்) இந்த இனிப்புச் செய்தியைத் தந்த உலகம் பெறற்கு அரிய அமிழ்தத்தை எளிய உணவாகப் பெற்று மகிழட்டும். - இது தலைவி மகிழ்ச்சிப் பெருக்கில் கூறும் உரை.

## உசாத்துணை
* குறுந்தொகை 83-வது பாடல்

பகுப்பு:சங்கப் புலவர்கள்
ரயான் டென் டோசேட்

**ரயான் நீல் டென் டோசேட்** (Ryan Neil ten Doeschate, பிறப்பு: சூன் 30, 1980), இவர் நெதர்லாந்து துடுப்பாட்ட அணியின் சகலதுறை ஆட்டக்காரர்களில் ஒருவர். அணியின் இவர் வலதுகை துடுப்பாளரும், மித விரைவு பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
சிம்லா மாநாடு

**சிம்லா மாநாடு** (*Simla conference*) என்பது 1945ல் பிரித்தானிய இந்தியாவில் நடைபெற்ற ஒரு அரசியல் மாநாடு மற்றும் பேச்சுவார்த்தை நிகழ்வு. சிம்லா நகரில் இந்தியாவின் வைசுராய் ஆர்ச்சிபால்ட் வேவல் கூட்டிய இந்த மாநாட்டில் இந்திய தேசிய காங்கிரசு மற்றும் முசுலிம் லீக் கட்சிகளின் தலைவர்கள் இதில் பங்கு கொண்டனர். பிரிட்டனின் நேரடி ஆட்சியின் கீழிருந்த இந்தியாவுக்கு சுயாட்சி வழங்குவது, முசுலிம்களுக்கு சட்டமன்றங்களில் தனியே பிரதிநிதித்துவம் வழங்குவது, இந்து முசுலிம் ஆகியோருள் ஒரு மதத்தினர் பெரும்பான்மையாக உள்ள மாகாணங்களில் சிறுபான்மை மதத்தினரின் உரிமைகளை பாதுகாப்பது குறித்தான பேச்சுவார்த்தைகள் இம்மாநாட்டில் நடைபெற்றன.

1942ல் வெள்ளையனே வெளியேறு இயக்கத்தின் தொடக்கத்தால் பிரித்தானிய ஆட்சியாளர்களுக்கும் இந்திய விடுதலை இயக்கத்தினருக்கும் இடையே ஏற்பட்டிருந்த பிணக்கு இம்மாநாட்டால் சிறிது சரியானது. விரைவில் இந்தியாவிற்கு சுயாட்சி / விடுதலை வழங்கப்படும் என்றும் இதனால் காங்கிரசு கட்சி அரசுடன் ஒத்துழையாமைக் கொள்கையினைக் கைவிட்டு மீண்டும் தேர்தல்களில் போட்டியிட்டு நாட்டின் நிருவாகத்தில் பங்கேற்கவும் முடிவானது. அடுத்த ஆண்டு (1946) மாகாண சட்டமன்றங்களுக்கும் நடுவண் நாடாளுமன்றத்துக்கும் புதிய தேர்தல்கள் நடத்தப்பட்டன. ஆனால் காங்கிரசு முசுலிம் உறுப்பினர்களை தேர்வு செய்வது குறித்து முசுலிம் லீகின் தலைவர் முகமது அலி ஜின்னாவுக்கு இணக்கமில்லை. காங்கிரசு கட்சியுள்ளும் ஜின்னாவின் முசுலிம் பிரிவினைவாதக் கோரிக்கையை எவ்வாறு எதிர்கொள்ளுவது என்று கருத்து வேறுபாடுகள் நிலவின. 1946ல் தேர்தல்கள் முடிந்து புதிய அரசுகள் பதவியேற்ற பின்னர் மீண்டுமொரு முறை சிம்லாவில் அனைத்து தரப்பினரும் கூடி எத்தகு சுயாட்சி/அரசியல் முறையினை அமைப்பது என்பது குறித்து பேச்சுவார்த்தை நடத்தினர். பேச்சுவார்த்தைகள் தோல்வி அடைந்ததால் ஓராண்டு கழித்து இந்தியா சமய அடிப்படையில் பிரிவினை செய்யப்பட்டது.

பகுப்பு:1945 நிகழ்வுகள்
பகுப்பு:1946 நிகழ்வுகள்
பகுப்பு:இந்தியாவில் மாநாடுகள்
பகுப்பு:இந்திய விடுதலைப் போராட்டம்
கண்டி ஒப்பந்தம்

**கண்டி ஒப்பந்தம்** (*Kandyan Convention*) என்பது மார்ச் 2 1815ம் ஆண்டு இலங்கை கண்டி இராச்சியம் பிரித்தானியர் வசமானதும் கண்டி மன்னன் சார்பில் பிரதானிகளும், பிரித்தானியர் சார்பில் தளபதி பிரவுண்றிக்கும் இடையே செய்து கொள்ளப்பட்ட ஒப்பந்தம் ஆகும். இது வரலாற்றில் முக்கியம் இடம் பெறுகின்றது.

## முக்கிய அம்சங்கள்
left|thumb|250px|கண்டி ஒப்பந்ததில் கையெழுத்திட்டோர்
1815 கண்டி ஒப்பந்தத்தில் இடம்பெற்ற மிக முக்கியமான அம்சங்களாவன  
* கண்டியரசன் தன்னுரிமையை இழந்துவிட்டான். கண்டி இராச்சியம் பிரித்தானியர் வசமாயிற்று. இதுவரை கண்டியில் காணப்பட்ட பிரதானிகளின் அதிகாரங்களும் உரிமைகளும் தொடர்ந்தும் பேணப்படும்
* கண்டி இராச்சியத்தின் வெளிநாட்டு வர்த்தகம் பிரித்தானிய தேசாதிபதியின் கீழ் நேரடியாக நிர்வகிக்கப்படும். 
* இறைவரி, ஏனையவரிகளைப் பேணும் உரிமை பிரித்தானியருக்கே உண்டு
* கண்டி மக்கள் பின்பற்றிய பௌத்த மதமும், அதன் சட்டங்களும் வழிபாட்டு இடங்களும் தொடர்ந்தும் பாதுகாக்கப்படும். இதன் மூலம் கண்டி தலதா மாளிகையின் தனித்துவம் பேணப்பட்டதுடன் பௌத்த மக்களின் உரிமைகளும் பாதுகாக்கப்பட்டன.

## உசாத்துணை
*
* ''புன்னியாமீன் பீ. எம்''., - வரலாறு ஆண்டு 11 கண்டி சிந்தனை வட்டம், 1998

## வெளி இணைப்புகள்
*

பகுப்பு:பிரித்தானிய இலங்கை
பகுப்பு:கண்டி இராச்சியம்
பகுப்பு:1815 நிகழ்வுகள்
பெரென்ட் வெஸ்ட்டைக்

**பெரென்ட் அனொல்ட் வெஸ்ட்டைக்** (Berend Arnold Westdijk, பிறப்பு: மார்ச்சு 5, 1985), இவர் நெதர்லாந்து துடுப்பாட்ட அணியின் சகலதுறை ஆட்டக்காரர்களில் ஒருவர். அணியின் வலதுகை துடுப்பாளரும், மித வேக பந்துவீச்சுசாளருமாவார். 

	
பகுப்பு:நெதர்லாந்துத் துடுப்பாட்டக்காரர்கள்
பகுப்பு: 1985 பிறப்புகள்
பஸ் சுய்டெரென்ட்

**பஸ்தியான் சுய்டெரென்ட்** (Berend Arnold Westdijk, பிறப்பு: மார்ச்சு 3 1977]]), நெதர்லாந்து துடுப்பாட்ட அணியின் துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும்.

பகுப்பு:நெதர்லாந்துத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
ஹொங்கொங்கின் பிரித்தானிய ஆளுநர்கள்

பிரித்தானியர்  ஹொங்கொங்கை 1841ம் ஆண்டு கைப்பற்றியது முதல், 1997ம் ஆண்டு ஹொங்கொங்கின் ஆட்சியதிகாரத்தை மீள்பொறுப்படைத்துச் சென்றது வரை, ஹொங்கொங் ஒரு பிரித்தானியக் குடியேற்ற நாடாக பிரித்தானியாவை தலைமையாக கொண்டு 28 பிரித்தானிய ஆளுநர்கள் ஆட்சி செலுத்தியுள்ளனர். அத்துடன் சில படையதிகாரிகள் மற்றும் நிர்வாகிகளின் கட்டுப்பாட்டின் கீழும் ஹொங்கொங்கின் ஆட்சி இடையிடையியே இருந்துள்ளது. 

இதனைத்தவிர ஹொங்கொங்கின் இருண்ட காலம் என அழைக்கப்படும், 1941ம் ஆண்டு முதல் 1945ம் ஆண்டு வரை யப்பானியரின் ஆட்சியின் கீழ் பதவி வகித்த, யப்பான் ஆளுநர்கள் மற்றும் நிர்வாகிகளின் பெயர்களும் இத்துடன் இங்கே இடப்பட்டுள்ளன. பதவி வகித்தோர் பெயர், பதவிக்காலம், பதவியின் தகமை போன்றவற்றின் அடிப்படையில் இந்த பட்டியல் இடம்பெறுகின்றது.

## பட்டியல்

பகுப்பு:ஹொங்கொங்கின் பிரித்தானியர் ஆட்சி
பகுப்பு:ஹொங்கொங் ஆளுநர்கள்
நகரப் பரப்பளவு அடிப்படையில் மக்கள்தொகையின் பட்டியல்

## நகரங்களில் (2,000,000க்கும் அதிகமானோர்) 2010 எதிர்பார்க்கப்படும் தரவரிசை

## மேற்கோள்கள்


பகுப்பு:நகரங்கள்
பகுப்பு:மாந்த வாழிடங்கள்
பகுப்பு:மாநகரம்
யோகன் போதா

**யோகன் போதா** (Johan Botha, பிறப்பு: மே 2, 1982), தென்னாபிரிக்கா துடுப்பாட்ட அணியின் முன்னணி பந்து வீச்சாளர்களுள் ஒருவர். அணியின் வலதுகை புறத்திருப்ப பந்துவீச்சுசாளரான இவர் வலதுகை துடுப்பாளரும் கூட. களத்தடுப்பிலும் இவரின் பணி குறிப்பிடத்தக்கது.இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.

## தேர்வுத் துடுப்பாட்டங்கள்
2006 ஆம் ஆண்டில் தென்னாப்பிரிக்காத்  துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . சனவரி 2 , இல் சிட்னியில் நடைபெற்ற ஆத்திரேலியாத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 62 பந்துகளில் இறுதிவரை ஆட்டமிழக்காமல் 20  ஓட்டங்களைஎடுத்தார். பின் பந்துவீச்சில்  7 ஓவர்கள் வீசினார். இதில்  2 ஓவர்களை மெய்டனாக வீசி  26ஓட்டங்களை விட்டுக்கொடுத்து  1 இலக்கினைக் கைப்பற்றினார். பின் இரண்டாவது ஆட்டப் பகுதியின் பந்துவீச்சில் 12 ஓவர்களை வீசி  77 ஓட்டங்களை விட்டுக் கொடுத்தார். இதில்  1 இலக்கினைக் கைப்பற்றினார். இந்தப்-போட்டியில் ஆத்திரேலிய அணி 8 இலக்குகள் வித்தியாசத்தில் வெற்றி பெற்றது.

2010 ஆம் ஆண்டில் தென்னப்பிரிக்கத் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது . நவம்பர் 26 , இல் அபுதாபியில்  நடைபெற்ற பாக்கித்தான் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையடினார். இந்தப் போட்டியின் முதல் ஆட்டப் பகுதியில் 37 பந்துகளில் 12 ஓட்டங்களை எடுத்து அப்துர் ரகுமான் பந்துவீச்சில் ஆட்டமிழந்தார். பின் பந்டுவீச்சில் 14 ஓவர்கள் வீசி  3 ஓவர்களை மெய்டனாக வீசினார். 54 ஓட்டங்களை விட்டுக் கொடுத்து 1 இலக்கினைக் கைப்பற்றினார்.பின் இரண்டாவது ஆட்டப்பகுதியில் 14 பந்துகளில் 7 ஓட்டங்களை எடுத்து இறுதிவரை ஆட்டமிழக்காமல் இருந்தார்.பின் பந்துவீச்ச்சில் 17  ஓவர்கள்வீசி 4 ஓவர்களை மெய்டனாக வீசினார். இதில் 40 ஓட்டங்களை விட்டுக் கொடுத்து 1  இலக்கினைக் கைப்பற்றினார். இந்தப் போட்டி சமனில் முடிந்தது.

## ஒருநாள் போட்டிகள்
2005 ஆம் ஆண்டில் 2003 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில்  சுற்றுப் பயணம் செய்து விளையாடியது. அக்டோபர் 12 , ஐதராபாத்தில் நடைபெற்ற இந்தியத்  துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்  இந்தப் போட்டியில் 6 ஓவர்கள் வீசி 31 ஓட்டங்களை விட்டுக் கொடுத்தார். இதில் 1 இலக்கினைக் கைப்பற்றினார். இந்தப் போட்டியில் தென்னாப்பிரிக்க அணி 5 இலக்குகள் வித்தியாசத்தில் வெற்றி பெற்றது.

2012 ஆம் ஆண்டில் தென்னாப்பிரிக்கத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. மார்ச் 3 இல் , ஓக்லாந்தில் நடைபெற்ற நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப்போட்டியில் 7 ஓவர்கள் வீசி 28 ஓட்டங்களை விட்டுக் கொடுத்தார். இதில் 1 இலக்கினைக் கைப்பற்றினார். மேலும் 10பந்துகளில் 5 ஓட்டங்கள் எடுத்து இறுதிவரை ஆட்டமிழக்காமல் இருந்தார்.இந்தப் போட்டியில் தென்னாப்பிரிக்க அணி 5 இலக்குகள் வித்தியாசத்தில் வெற்றி பெற்றது.

## சான்றுகள்


## வெளியிணைப்புகள்

* Johan Botha at ஈஎஸ்பிஎன் கிரிக் இன்ஃபோ
* Johan Botha at CricketArchive (subscription required)
* Johan Botha on டுவிட்டர்

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
2011 இந்தியன் பிரீமியர் லீக்

**2011 [[இந்தியன் பிரீமியர் லீக்]]**, சுருக்கமாக **IPL 4** அல்லது **2011 IPL**, இது நான்காவது இந்தியன் பிரீமியர் லீக் நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) 2007 தொடங்கியது. இது இந்தியாவில் உள்ள சேப்பாக்கம் துடுப்பாட்ட அரங்கம், சென்னையில் தொடங்குகிறது. 2010ன் முந்தைய சாம்பியன் சென்னை சூப்பர் கிங்ஸ். ஏப்ரல் 8 முதல் மே 28 2011 நடைபெறும். இத்தொடரின் இறுதிப் போட்டியில் பெங்களூர் ராயல் சேலஞ்சர்ஸ் அணியை 58 ஓட்டங்கள் வித்தியாசத்தில் சென்னை சூப்பர் கிங்ஸ் அணி வீழ்த்தி இரண்டாவது முறையாக வாகையர் பட்டம் சூடியது.

## நடைபெறும் இடங்கள்




## முடிவுகள்
### சுற்று கட்டம்

### நேரெதிர் விளையாட்டு கட்டம்

### Group stage

## இதனையும் பார்க்கவும்
2010 இந்தியன் பிரீமியர் லீக்

## மேற்கோள்கள்

பகுப்பு:இந்தியன் பிரீமியர் லீக்
பகுப்பு:2011 இல் விளையாட்டுகள்
ஜே பி டுமினி

**ஜீன்-போல் டுமினி** (Jean-Paul Duminy, பிறப்பு: ஏப்ரல் 14, 1984), தென்னாபிரிக்கா துடுப்பாட்ட அணியின் முன்னணி துடுப்பாளர்களுள் ஒருவர். இவர் இடதுகை துடுப்பாட்டக்காரராவார். களத்தடுப்பாட்டத்திலும் குறிப்பிடத் தகுந்தவர் ஆவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு நடை வலதுகை புறத்திருப்பம் ஆகும். இவர் பன்னாட்டு இருபது20 போட்டிக்கு உதவித் தலைவராக உள்ளார். பாக்கித்தான் சூப்பர் லீக்கில் *இஸ்லமாதாபாத் யுனைட்டட் அணிக்காகவும், [[இந்தியன் பிரீமியர் லீக்]] போட்டியில் [[மும்பை இந்தியன்ஸ்]]* அணிக்காகவும் விளையாடி வருகிறார். இவர் 2008 ஆம் ஆண்டு முதல் 2017 வரையிலான காலகட்டங்களில் இவர் 46 தேர்வுத் துடுப்பாட்டங்களில் விளையாடியுள்ளார்.பின் செப்டம்பர் 2017 இல் தேர்வுத் துடுப்பாட்டங்களில் இருந்து ஓய்வு பெறுவதாக அறிவித்தார். இவர் தென்னாப்பிரிக்க அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.

## சர்வதேச போட்டிகள்
டிசம்பர் 17, 2008 இல் மேற்கு ஆஸ்திரேலிய துடுப்பாட்ட சங்க அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அணியின் துணை ஆஷ்வெல் பிரின்ஸ் காயம் காரணமாக விலகினார். இதனால் இவருக்கு வாய்ப்பு வழங்கப்பட்டது. இந்தப் போட்டியின் இரண்டாவது ஆட்டப் பகுதியில் இறுதிவரை ஆட்டமிழக்காமல் 50 ஓட்டங்கள் அடித்து வெற்றிக்கான ஓட்டத்தை அடித்தார். இந்தப் போட்டியில் ஏ பி டி வில்லியர்சுடன் இணைந்து 100 ஓட்டங்கள் அடித்து வெற்றிக்கு உதவினார். பீட்டர் ரோபக் உட்பட பல துடுப்பாட்ட விமர்சகர்கள் இவருடைய செயல்பாடுகளை விமர்சனத்திற்கு உள்ளாக்கினர். பின் பொக்சிங் நாள் அன்று நடந்த தேர்வுத் துடுப்பாட்டப் போட்டியில் தனது முதல் நூறு ஓட்டங்களை அடித்தார். இந்தப் போட்டியில் 166 ஓட்டங்கள் எடுத்தார். இவரும் டேல் ஸ்டெய்னுடன் 9 ஆவது இணைக்கு 180 ஓட்டங்கள் சேர்த்தனர். இதன்மூலம் 9 ஆவது இணைக்கு அதிக ஓட்டங்கள் எடுத்த தென்னாப்பிரிக்க இணை எனும் சாதனையைப் படைத்தனர். இதற்கு முன்னதாக ஆத்திரேலியத் துடுப்பாட்ட அணிக்கு எதிரான போட்டியில் கிரயெம் சிமித் மற்றும் ஷான் பொலொக் இணை எடுத்த ஓட்டங்களே சாதனையாக இருந்தது. இந்தப் போட்டியில் 62 ஓட்டங்கள் வித்தியாசத்தில் வெற்றி பெற்றது. இந்த வெற்றியின் மூலம் ஆத்திரேலிய மண்ணில் தென்னாப்பிரிக்கா தொடரை முதல் முறையாக வென்று சாதனை படைத்தது. மேலும் 16 ஆண்டுகளுக்குப் பிறகு முதல் முறையாக ஆத்திரேலியா அதன் சொந்த மண்ணில் தொடரை இழந்தது.

பிரிசுபேன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர்  டேவிட் ஹசி அடித்த பந்தினை இவர் பிடித்த *கேட்ச்* தற்போதுவரை சிறந்த கேட்சுகளில் ஒன்றாகப் பார்க்கப்படுகிறது. ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் மைக்கல் கிளார்க்கின் இலக்கினை முதல் இலக்காக கைப்பற்றினார்.

2011 துடுப்பாட்ட உலகக்கோப்பை தொடரில் 99 ஓட்டங்களில் ஆட்டமிழந்தார். இதன்மூலம் 99 ஓட்டங்களில் ஆட்டமிழந்த இரண்டாவது மட்டையாளர் எனும் சாதனை படைத்தார். இதற்கு முன்னதாக அடம் கில்கிறிஸ்ற்  இவ்வாறு ஆட்டமிழந்தார். மேலும் இவ்வாறு ஆட்டமிழப்பது ஒட்டுமொத்தமாக 36 ஆவது முறையாகும்.

## சான்றுகள்


## வெளியிணைப்புகள்

* ஜே பி டுமினி 'விசுடன் துடுப்பாட்டாளர்களின் நாட்குறிப்பு
* 
* நேர்காணல்

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:டெவான் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:சன்ரைசர்ஸ் ஐதராபாத் அணி வீரர்கள்
கொலின் இங்கிராம்

**கொலின் அலெக்சாந்தர் இங்கிராம்** (*Colin Alexander Ingram*, பிறப்பு: சூலை 3, 1985), இவர் தென்னாபிரிக்கா துடுப்பாட்ட அணியின் முன்னணி துடுப்பாளர்களுள் ஒருவர். இவர் இடதுகை துடுப்பாட்டக்காரராவார். களத்தடுப்பிலும் இவரின் பணி குறிப்பிடத்தக்கது

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:சாமர்செட் துடுப்பாட்டக்காரர்கள்